
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1281 

25 Ιουλίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της πράξης σύστασης Νομικού Προσώ¬ 
που στο Δήμο Καρδίτσας με την επωνυμία: «Δη¬ 
μοτικό Ωδείο Καρδίτσας» η οποία δημοσιεύθηκε 

στο υπ’ αριθμ. 380/Β/30.6.1983 Φ.Ε.Κ. 1 

Τροποποίηση συστατικής πράξης της Δημοτικής Επι¬ 
χείρησης με την επωνυμία «Πολιτιστικός και Αθλη¬ 
τικός Οργανισμός Ζαγορά» Δήμου Ζαγοράς Ν. 

Μαγνησίας. 2 

Σύσταση Νομικού Προσώπου με την επωνυμία: «Κλει¬ 
στό Γυμναστήριο Δήμου Μ. Αλεξάνδρου». 3 

Τροποποίηση της συστατικής πράξης του Νομικού 
Προσώπου του Δήμου Καντάνου με την επωνυ¬ 
μία «Δημοτικός Παιδικός Σταθμός Καντάνου». 4 

Σύσταση Νομικού Προσώπου Δημοσίου Δικαίου στο 
Δήμο Ακρωτηρίου με την επωνυμία «Σπηλαιολογικό 
Μουσείο Κρήτης Δήμου Ακρωτηρίου - Κέντρο Σπη¬ 
λαιολογικών Ερευνών Δήμου Ακρωτηρίου». 5 

Σύσταση Ν.Π.Δ.Δ. με την επωνυμία «Δημοτική Φιλαρ¬ 
μονική Δήμου Ξυλοκάστρου». 6 

Τροποποίηση της συστατικής πράξης της Δημοτι¬ 
κής Επιχείρησης Δήμου Βυτίνας με την επωνυμία 

«Κέντρο Ορεινής Οικονομίας». 7 

Τροποποίηση της υπ’ αριθμ. 4336/1991 απόφασης του 
Νομάρχη Κορινθίας, περί σύστασης Νομικού Προ¬ 
σώπου με την επωνυμία «Σχολική Επιτροπή Νηπια¬ 
γωγείων Βέλου». 8 

Τροποποίηση της υπ’ αριθμ. 4334/1991 απόφασης του 
Νομάρχη Κορινθίας, περί σύστασης Νομικού Προ¬ 
σώπου με την επωνυμία «Σχολική Επιτροπή Γυ¬ 
μνασίου - Λυκείου Βέλου». 9 


ΑΠΟΦΑΣΕΙ Σ 

Αοιθυ. 7443 (1) 


Τροποποίηση της πράξης σύστασης Νομικού Προσώ¬ 
που στο Δήμο Καρδίτσας με την επωνυμία: «Δημο¬ 
τικό Ωδείο Καρδίτσας» η οποία δημοσιεύθηκε στο 
υπ’ αριθμ. 380/Β/30.6.1983 Φ.Ε.Κ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

Τις διατάξεις: 

1. Του ν. 2503/1997 (Φ.Ε.Κ. 107/Α’) «Διοίκηση, οργάνωση, 


στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Τις διατάξεις του άρθρου 240 του ν. 3463/2006 
(Δ.Κ.Κ). 

3. Τις διατάξεις του άρθρου 1ου του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
κυβερνητικά όργανα» με το οποίο κυρώθηκε το άρθρο 
90, σχετικά με τον έλεγχο δαπανών που προκαλούν οι 
κανονιστικές διοικητικές πράξεις. 

4. Την υπ’ αριθμ. 2122/10.5.2001 απόφαση του Γενικού 
Γραμματέα Περιφέρειας Θεσσαλίας για παροχή εξουσι¬ 
οδότησης Προϊσταμένου Δ/νσης Τοπικής Αυτοδιοίκησης 
και Διοίκησης Νομού Καρδίτσας. 

5. Την υπ’ αριθμ. 41902/17.6.1983 απόφαση του Υπουρ¬ 
γού Εσωτερικών, με την οποία συστάθηκε στο Δήμο 
Καρδίτσας Νομικό Πρόσωπο με την επωνυμία «Δημο¬ 
τικό Ωδείο Καρδίτσας» (Φ.Ε.Κ. 380/Β/30.6.1983), όπως 
αυτή τροποποιήθηκε με τις υπ’ αριθμ. 25536/95/10.1.1996 
απόφαση του Περιφερειακού Διευθυντή Καρδίτσας, 
7070/6.6.2003 απόφαση του Γενικού Γραμματέα Πε¬ 
ριφέρειας Θεσσαλίας και 2053/15.3.2007 (Φ.Ε.Κ. 484/ 
Β/5.4.2007), όμοια. 

6. Την υπ’ αριθμ. 287/2007 απόφαση του Δημοτικού 
Συμβουλίου Καρδίτσας με την οποία αποφασίζει την 
τροποποίηση της υπ’ αριθμ. 105/1983 απόφασής του όπως 
αυτή τροποποιήθηκε με τις υπ’ αριθμ. 237.1/95,130/2003 
και 8/2007 όμοιες, μόνο ως προς τις παραγράφους 2 και 3 
αυτής οι οποίες αφορούν τους σκοπούς και τους πόρους, 
αντίστοιχα του Νομικού Προσώπου, αποφασίζουμε: 

Τροποποιούμε την συστατική πράξη του Νομικού 
Προσώπου «Δημοτικό Ωδείο Καρδίτσας» η οποία έγινε 
με την υπ’ αριθμ. 41902/17.6.1983 απόφαση του Υπουρ¬ 
γού Εσωτερικών και δημοσιεύθηκε στο υπ’ αριθμ 380/ 
Β/30.6.1983 Φ.Ε.Κ., όπως αυτή τροποποιήθηκε με τις υπ’ 
αριθμ: 25536/95/10.1.1996 απόφαση του Περιφερειακού Δι¬ 
ευθυντή Καρδίτσας, 7070/6.6.2003 απόφαση του Γενικού 
Γραμματέα Περιφέρειας Θεσσαλίας και 2053/15.3.2007 
(Φ.Ε.Κ.484/Β/5.4.2007), όμοια, μόνο κατά το μέρος που 
αφορά τις παραγράφους 2 και 3 αυτής, ως εξής: 

Α. Στην παράγραφο 2 «Σκοπός του Νομικού Προσώ¬ 
που» 

ί) Τα εδάφια γ, ε και στ αντικαθίστανται ως κατω¬ 
τέρω: 

«γ) Η συγκρότηση χορωδιών, ορχήστρας δωματίου, 
συμφωνικής ορχήστρας και μπαντίνας. 

ε) Η περισυλλογή της παραδοσιακής μουσικής με εκ¬ 
δηλώσεις και δραστηριότητες, καθώς και της συλλογής 
υλικού, το οποίο θα αποτελεί απόκτημα του ΔΩΚ, θα 
εμπλουτίζεται σε τακτά χρονικά διαστήματα και θα είναι 
στη διάθεση του κοινού για περαιτέρω γνώση. 

στ) Η διεξαγωγή αξιόλογων εκδηλώσεων καθ’ όλη τη 
διάρκεια του σχολικού έτους, έτσι ώστε να παρέχεται 
ολοκληρωμένη μουσική δραστηριότητα και πολιτιστική 
ανάπτυξη στους κατοίκους της περιοχής». 

ϋ) Προστίθεται εδάφιο ζ), ως κατωτέρω: 

«ζ) Η δυνατότητα παροχής εργασίας και επαγγελμα¬ 
τικής σταδιοδρομίας σε καθηγητές μουσικής όλων των 
ειδικοτήτων». 

Β. Στην παράγραφο 3 «Πόροι» αντικαθίσταται το εδά¬ 
φιο α) ως κατωτέρω: 

«α) Ετήσια επιχορήγηση του Δήμου μέχρι του πο¬ 
σού των 440.000€, η οποία θα καλύπτει οπωσδήποτε 
τα ετήσια λειτουργικά έξοδα του Δημοτικού Ωδείου 
Καρδίτσας. 

Κατά τα λοιπά ισχύει η υπ’ αριθμ. 41902/17.6.1983 από¬ 
φαση του Υπουργού Εσωτερικών όπως δημοσιεύθηκε 
στο υπ’ αριθμ 380/Β/30.6.1983 Φ.Ε.Κ. και όπως αυτή τρο¬ 
ποποιήθηκε με τις υπ’ αριθμ. 25536/95/10.1.1996 απόφαση 
του Περιφερειακού Διευθυντή Καρδίτσας, 7070/6.6.2003 
απόφαση του Γενικού Γραμματέα Περιφέρειας Θεσσα¬ 
λίας και 2053/15.3.2007 (Φ.Ε.Κ.484/Β/5.4.2007), όμοια. 

Από τις διατάξεις της απόφασης αυτής προκαλεί- 
ται δαπάνη σε βάρος του προϋπολογισμού του Δήμου 
Καρδίτσας οικονομικού έτους 2007, ίση με 440.000€, η 
οποία, είναι εγγεγραμμένη στον Κ.Α. 0718.01. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 2 Ιουλίου 2007 

Ο Γ ενικός Γ ραμματέας Περιφέρειας 
ΦΩΤΙΟΣ ΓΚΟΥΠΑΣ 

-♦- 

Αοιθυ. 8158 (2) 

Τροποποίηση συστατικής πράξης της Δημοτικής Επι¬ 
χείρησης με την επωνυμία «Πολιτιστικός και Αθλη¬ 
τικός Οργανισμός Ζαγορά» Δήμου Ζαγοράς Ν. Μα¬ 
γνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 277- 284, 287, 291 και 304 
του π.δ. 410/1995. (Δημοτικός και Κοινοτικός Κώδικας), 
τα οποία συνεχίζουν να ισχύουν σύμφωνα με το άρθρο 
270 του ν. 3463/2006 (Δ.Κ.Κ.). 

2. Τις διατάξεις του ν. 2503/1997 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση κ.α. διατάξεις). 

3. Τις διατάξεις του άρθρου 90 π.δ. 63/2005 (ΦΕΚ 98 
τ.Α') οι οποίες ρυθμίζουν τον έλεγχο των δαπανών που 
προκαλούν οι κανονιστικές διοικητικές πράξεις. 

4. Την υπ’ αριθμ. 161238/2001 απόφαση του Γενικού 
Γ ραμματέα Περιφέρεια Θεσσαλίας (εξουσιοδότηση Προ¬ 
ϊσταμένου Δ/νσης Τοπ. Αυτ/σης και Δ/σης Μαγνησίας 
για υπογραφή εγγράφων). (ΦΕΚ. 597/τ.Β721.5.2001). 

5. Την υπ’ αριθμ. 141080/7.2.2000 (ΦΕΚ. 304/τ.β/10.3.2000) 
απόφαση του Γ ενικού Γ ραμματέα Περιφέρειας Θεσσα¬ 
λίας, με την οποία συστήθηκε η Δημοτική Επιχείρηση 
«Πολιτιστικός και Αθλητικός Οργανισμός Ζαγοράς» 


Δήμου Ζαγοράς Ν. Μαγνησίας, όπως τροποποιήθηκε 
μεταγενέστερα. 

6. Την υπ’ αριθμ. 132/2007 απόφαση του Δημοτικού 
Συμβουλίου Ζαγοράς, αποφασίζουμε: 

Τροποποιούμε την υπ’ αριθμ. 141080/7.2.2000 (ΦΕΚ. 
304/τ.Β7ΐ 0.3.2000) απόφαση του Γενικού Γραμματέα 
Περιφέρειας Θεσσαλίας, με την οποία συστήθηκε η 
«Δημοτική Επιχείρηση Πολιτιστικός και Αθλητικός Ορ¬ 
γανισμός Ζαγοράς» Δήμου Ζαγοράς Ν. Μαγνησίας, όπως 
τροποποιήθηκε μεταγενέστερα, ως προς τα άρθρα 1 
(επωνυμία) και 2 (σκοποί), ως εξής: 

Αρθρο 1 

Συνιστάται στο Δήμο Ζαγοράς Αμιγής Δημοτική Επι¬ 
χείρηση, σύμφωνα με τις διατάξεις των άρθρων 277 
επ. του π.δ. 410/1995 (Δ.Κ.Κ.) με την επωνυμία «Πολιτι¬ 
στικός -Αθλητικός και Τουριστικός Οργανισμός Δήμου 
Ζαγοράς». 

Άρθρο 2 

Επί πλέον σκοπός του Νομικού Προσώπου είναι: 

Η Δραστηριοποίηση στον φορέα των Τουριστικών 
Υπηρεσιών και του Αγροτουρισμού, η ανάληψη της 
διαχείρισης της λειτουργίας ως χώρου οργανωμένης 
κατασκήνωσης (κάμπινγκ) στη δημοτική έκταση στη 
θέση «Κίοσια» Χορευτού και η χρήση αυτού. 

Με την παρούσα απόφαση δεν προκαλείται δαπάνη 
σε βάρος του Προϋπολογισμού Δήμου Ζαγοράς Ν. Μα¬ 
γνησίας οικονομικού έτους 2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 20 Ιουνίου 2007 

Με εντολή Γ ενικού Γ ραμματέα Περιφέρειας 
Η Διευθύντρια 
ΔΑΝΑΗ ΧΡΙΣΤΟΓΙΑΝΝΗ 
-♦- 

Αοιθυ. 2564 (3) 

Σύσταση Νομικού Προσώπου με την επωνυμία: «Κλει¬ 
στό Γυμναστήριο Δήμου Μ. Αλεξάνδρου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 239 και 240 του 
ν. 3463/2006 (ΦΕΚ 114/Α78.6.2006) «Κύρωση του Κώδικα 
Δήμων και Κοινοτήτων». 

2 Τις διατάξεις του άρθρου 7 του ν. 2503/1997 (ΦΕΚ 
107/τ.Α730.5.1997). «Διοίκηση, οργάνωση, στελέχωση της 
Περ/ρειας, ρύθμιση διατάξεων για την Τοπ. Αυτ/ση και 
άλλες διατάξεις». 

3. Τις διατάξεις του ν. 2539/1997 (ΦΕΚ 244/Α/4.12.1997) 
«Συγκρότηση της Πρωτοβάθμιας Τοπικής Αυτ/σης». 

4. Την υπ’ αριθμ. 64/2007 απόφαση του Δημοτικού 
Συμβουλίου Μ. Αλεξάνδρου «Περί σύστασης Νομικού 
Προσώπου με την επωνυμία: «Κλειστό Γυμναστήριο Δή¬ 
μου Μ. Αλεξάνδρου» 

5. Το άρθρο 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε με 
το άρθρο πρώτο του π.δ. 63/2005 (ΦΕΚ 98/Α72005) «Κω¬ 
δικοποίηση της νομοθεσίας για την Κυβέρνηση και τα 
κυβερνητικά όργανα», σχετικά με την υποχρέωση ανα¬ 
γραφής κάλυψης δαπάνης που συνεπάγεται η έκδοση 

κάθε κανονιστικής πράξης, αποφασίζουμε: 

1. Συστήνουμε Νομικό Πρόσωπο με την επωνυμία: 
«Κλειστό Γυμναστήριο Δήμου Μ. Αλεξάνδρου» 

2. Έδρα του Νομικού Προσώπου είναι η έδρα του Δή¬ 
μου Μ. Αλεξάνδρου. 

3. Σκοπός του νομικού προσώπου είναι: 

α) Η δημιουργία, ανάπτυξη και προώθηση κάθε μορφής 
αθλητικής δραστηριότητας που στοχεύει στην πνευ¬ 
ματική, ψυχική και σωματική αγωγή των κατοίκων της 
περιοχής του Δήμου. 

β) Η έρευνα και προώθηση για δημόσια συζήτηση 
των προβλημάτων που απασχολούν τους κατοίκους 
και ειδικότερα διάφορες κοινωνικές ομάδες όπως νέοι, 
γυναίκες, άτομα με ειδικές ανάγκες, γονείς κ.λπ. 

γ) Η διάδοση του αθλητικού πνεύματος, η δημιουργία 
διαφόρων αθλητικών τμημάτων και τη συμμετοχή και 
συνδιοργάνωση αθλητικών εκδηλώσεων με φορείς άλ¬ 
λων περιοχών εντός και εκτός Ελλάδας. 

δ) Η δημιουργία και λειτουργία αθλητικών κέντρων 
και χώρων αθλοπαιδιών έτσι ώστε να καλύπτονται οι 
αυξημένες ανάγκες για άθληση των κατοίκων και ιδι¬ 
αίτερα των νέων. 

ε) Η ανάπτυξη του μαζικού αθλητισμού για να καλυ¬ 
φθούν τα ενδιαφέροντα και οι ανάγκες κατά ηλικία: 

. με τη διεξαγωγή, διοργάνωση ή υποστήριξη αθλητι¬ 
κών συναντήσεων, ψυχαγωγικών, πολιτιστικών, επι¬ 
στημονικών, συνεδριακών εκδηλώσεων Διεθνούς, 
Εθνικού, Περιφερειακού, Νομαρχιακού και Δημοτικού 
Επιπέδου. 

. με την υποστήριξη Προγραμμάτων και Αθλητικών 
συναντήσεων για άτομα με ειδικές ανάγκες. 

. Με τη λειτουργία και διάθεση των Αθλητικών Εγκα¬ 
ταστάσεων αφ' ενός μεν για τις ανάγκες του Σωμα¬ 
τειακού, σχολικού και μαζικού αθλητισμού, αφετέρου 
δε για τις ανάγκες προετοιμασίας και αγώνων επί¬ 
λεκτων αθλητών και ομάδων Εθνικού και Διεθνούς 
Επιπέδου. 

4. Διοίκηση του Νομικού Προσώπου: 

Το Νομικό Πρόσωπο με την επωνυμία: «Κλειστό Γυ¬ 
μναστήριο Δήμου Μ. Αλεξάνδρου», θα διοικείται από 
Διοικητικό Συμβούλιο που αποτελείται από πέντε μέλη, 
τα οποία μαζί με τους αναπληρωτές τους ορίζονται από 
το Δημοτικό Συμβούλιο και αποτελείται από: 

α) Τον Δήμαρχο ή έναν δημοτικό σύμβουλο. 

β) Δύο (2) Δημοτικούς συμβούλους, εκ των οποίων ο 
ένας (1) ορίζεται από την μειοψηφία. 

γ) Δύο (2) δημότες, που είναι χρήστες των υπηρεσιών 
του Νομικού προσώπου ή που έχουν ανάλογη επαγ¬ 
γελματική δράση ή κοινωνική δράση ή ειδικές γνώσεις 
ανάλογα με τον σκοπό του Νομικού Προσώπου. 

Σε περίπτωση που η μειοψηφία δεν ορίσει συμβούλους 
ή εκείνοι που έχουν ορισθεί παραιτηθούν, χωρίς να αντι- 
κατασταθούν, μετέχουν σύμβουλοι της πλειοψηφίας. 

Μετά τον ορισμό των μελών το δημοτικό συμβούλιο 
εκλέγει από τα μέλη αυτά τον πρόεδρο και τον αντι¬ 
πρόεδρο του Διοικητικού Συμβουλίου. 

Στην περίπτωση που μέλος έχει ορισθεί, από το δη¬ 
μοτικό συμβούλιο, ο δήμαρχος, αυτός αυτοδικαίως κα¬ 
θίσταται και πρόεδρος αντιστοίχως, του διοικητικού 
συμβουλίου του Νομικού Προσώπου. 

Η θητεία των μελών του διοικητικού συμβουλίου του 
νομικού προσώπου ορίζεται με την απόφαση του δημο¬ 
τικού συμβουλίου. Λήγει πάντοτε με την εγκατάσταση 


του νέου διοικητικού συμβουλίου. 

Τα μέλη του διοικητικού συμβουλίου μπορούν να αντι- 
κατασταθούν κατά τη διάρκεια της θητείας τους, με 
απόφαση δημοτικού συμβουλίου για σοβαρό λόγο που 
ανάγεται στην άσκηση των καθηκόντων τους. 

Τον πρόεδρο του διοικητικού συμβουλίου σε περίπτω¬ 
ση απουσίας ή κωλύματος αναπληρώνει ο αντιπρόεδρος. 
Το νομικό πρόσωπο εκπροσωπείται στα δικαστήρια και 
σε κάθε δημόσια αρχή από τον πρόεδρο του διοικητικού 
συμβουλίου και όταν αυτός κωλύεται ή απουσιάζει από 
τον αντιπρόεδρο. 

5. Πόροι του Νομικού Προσώπου είναι: 

α) Η ετήσια επιχορήγηση του Δήμου ανερχόμενη σε 
1.000 € ή τυχόν έκτακτη επιχορήγηση. 

β) Η ετήσια επιχορήγηση του κράτους, προς το Νομικό 
Πρόσωπο ή προς το Δήμο για το Νομικό Πρόσωπο. 

γ) Το ποσοστό από εισπράξεις αγώνων, μπάσκετ, βό- 
λευ κλ.π. που θα τελούνται στους χώρους του Κλειστού 
Γ υμναστηρίου. 

δ) Τα έσοδα από την παραχώρηση χώρων, εκμίσθωση 
κυλικείων, γραφείων καθώς και τα έσοδα από διάφορες 
εκδηλώσεις, συναυλίες κ.λ.π. 

ε) Οι εισπράξεις από διαφημίσεις στις εγκαταστάσεις 
του Κλειστού Γυμναστηρίου. 

στ) Οι κάθε είδους εισφορές, χορηγίες, δωρεές, κλη¬ 
ρονομιές και κληροδοσίες ή συνδρομές ιδιωτών, οργα¬ 
νισμών, σωματείων κ.λ.π. 

δ) κάθε άλλη νόμιμη πρόσοδος 

6. Περιουσία του νομικού προσώπου θα είναι: 

Α) ο χώρος που περικλείει τις εγκαταστάσεις του 
Κλειστού Γυμναστηρίου. 

Β) Η κυριότητα και κάθε άλλο εμπράγματο δικαίωμα 
επί κινητών και ακινήτων του Δημοσίου τα οποία χρη¬ 
σιμοποιούνται από το Νομικό Πρόσωπο για την εκπλή¬ 
ρωση του σκοπού του, τα οποία μεταβιβάζονται χωρίς 
αντάλλαγμα με την επιφύλαξη των περί κληρονομιών, 
κληροδοσιών και δωρεών διατάξεων (άρθρο 26 Α παρ. 
2 του ν. 2880/2001) 

Από τις διατάξεις αυτής της απόφασης προκαλείται 
δαπάνη σε βάρος του Κ.Α. 00.6715 του προϋπολογισμού 
του Δήμου Μ. Αλεξάνδρου, για το τρέχον έτος ύψους 
1.000,00 € και ανάλογη για καθένα από επόμενα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 27 Απριλίου 2007 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αοιθυ. οικ. 6559 (4) 

Τροποποίηση της συστατικής πράξης του Νομικού Προ¬ 
σώπου του Δήμου Καντάνου με την επωνυμία «Δη¬ 
μοτικός Παιδικός Σταθμός Καντάνου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 239 και 240 του 
ν. 3463/2006 «Κύρωση του Κώδικα Δήμων και Κοινοτή¬ 
των» (ΦΕΚ Α' 114/8.6.2006). 

2. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις» 

3. Την υπ’ αριθμ. 6730/2003 απόφαση του Γενικού 

Γραμματέα Περιφέρειας Κρήτης «Περί ορισμού ειση¬ 
γητών και μεταβίβασης εξουσίας υπογραφής». 

4. Την υπ’ αριθμ. 4009/2.4.2001 (ΦΕΚ 569/2001 τ.Β') από¬ 
φασή μας περί προσαρμογής του ΝΠΔΔ με την επω¬ 
νυμία Κ.Π.Σ. Καντάνου στις δ/ξεις του άρθρου 203 του 
π.δ. 410/1995 σύμφωνα με τα οριζόμενα στις δ/ξεις του 
άρθρου 12 του ν. 2880/2001 το οποίο φέρει πλέον την 
επωνυμία «Δημοτικός Παιδικός Σταθμός Καντάνου». 

5. Την υπ’ αριθμ. 33/πρκ.27871/18.5.2007 εγκύκλιο του ΥΠ.ΕΣ. 
Δ.Δ.Α. σχετικά με το περιεχόμενο των αποφάσεων των Γενι¬ 
κών Γραμματέων Περιφέρειας αναφορικά με τις συστατικές 
πράξεις ΝΠΔΔ των ΟΤΑ και τροποποίηση αυτών. 

6. Την υπ’ αριθμ. 16/2007 απόφαση του δημοτικού συμ¬ 
βουλίου του Δήμου Καντάνου, αποφασίζουμε: 

Τροποποιούμε την συστατική πράξη (4009/2.4.2001 
απόφασή μας ΦΕΚ 569/2001 τ.Β') του Νομικού Προσώ¬ 
που του Δήμου Καντάνου με την επωνυμία «Δημοτικός 
Παιδικός Σταθμός Καντάνου» όπως παρακάτω: 

1) Το Νομικό Πρόσωπο θα διοικείται από 7μελές Διοι¬ 
κητικό Συμβούλιο αποτελούμενο από: 

α) Τον εκάστοτε διευθυντή του Παιδικού Σταθμού. 

β)'Ενα εκπρόσωπο των εργαζομένων, εφόσον αυτό 
απασχολεί περισσότερους από 10. 

γ)'Ενα εκπρόσωπο του τοπικού διαμερίσματος στην 
περιφέρεια του οποίου λειτουργεί το νομικό πρόσωπο. 

δ) Δύο εκπροσώπους της μειοψηφίας του δημοτικού 
συμβουλίου. 

ε)Δύο εκπροσώπους της πλειοψηφίας του δημοτικού 
συμβουλίου. 

2) Το Δημοτικό Συμβούλιο εκλέγει τον Πρόεδρο και 
τον Αντιπρόεδρο του νομικού προσώπου. 

Κατά τα λοιπά ισχύει η υπ’ αριθμ. 4009/2.4.2001 από¬ 
φασή μας. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του Δήμου 
Καντάνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 13 Ιουνίου 2007 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΕΥΣΤΑΘΙΟΣ ΤΖΟΥΑΝΑΚΗΣ 

-♦- 

Αοιθυ. 5179 (5) 

Σύσταση Νομικού Προσώπου Δημοσίου Δικαίου στο 
Δήμο Ακρωτηρίου με την επωνυμία «Σπηλαιολογικό 
Μουσείο Κρήτης Δήμου Ακρωτηρίου - Κέντρο Σπη¬ 
λαιολογικών Ερευνών Δήμου Ακρωτηρίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 
Έχοντας υπόψη: 

1. Τις διατάξεις του ν. 3463/2006 «Κώδικας Δήμων και 
Κοινοτήτων» 

2. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

3. Την υπ’ αριθμ. 101/2007 απόφαση του Δημοτικού Συμ¬ 
βουλίου του Δήμου Ακρωτηρίου για σύσταση Ν.Π.Δ.Δ., 
αποφασίζουμε: 

Α. Συστήνουμε στο Δήμο Ακρωτηρίου του Νομού Χανι¬ 
ών Νομικό Πρόσωπο Δημοσίου Δικαίου με την επωνυμία 
«Σπηλαιολογικό Μουσείο Κρήτης Δήμου Ακρωτηρίου- 


Κέντρο Σπηλαιολογικών Ερευνών Δήμου Ακρωτηρίου». 

Β. Σκοποί του Νομικού προσώπου είναι: 

1. Η διάσωση του υλικού που τεκμηριώνει την ιστορία 
της κρητικής σπηλαιολογίας, μέσω της συγκέντρωσης 
και διαφύλαξης των αρχείων των σπηλαιολογικών ομά¬ 
δων και των σπηλαιολόγων ατομικά που δραστηριο¬ 
ποιήθηκαν και δραστηριοποιούνται στην Κρήτη (ή με 
βάση την Κρήτη) και κάθε είδους ιστορικού υλικού που 
τις αφορά. 

2. Η κατάρτιση βιβλιοθήκης για τα σπήλιά και τη σπη- 
λαιολογία της Κρήτης. Στα σπήλαια (οριζόντια σπή¬ 
λαια, βάραθρα, σπηλαιοβάραθρα, υποθαλάσσια σπή¬ 
λαια) συμπεριλαμβάνονται και οι κάθε άλλης μορφής 
καρστικές μορφές, ιδιαίτερα τα φαράγγια του Δήμου 
Ακρωτηρίου. 

3. Η συγκέντρωση, συντήρηση και διαφύλαξη ιστορικού 
υλικού της κρητικής σπηλαιολογίας, σε πρωτότυπα ή 
σε αντίγραφα. 

4. Η έκθεση των σημαντικότερων από τα τεκμήρια 
αυτά σε Μουσείο. 

5. Η λειτουργία περιοδικών θεματικών εκθέσεων, που 
θα εμπλουτίζουν τη διαρκή έκθεση του Μουσείου. 

6. Η πρόσβαση από κάθε ενδιαφερόμενο ερευνητή 
στις αρχειακές συλλογές. 

7. Η προβολή, ανάδειξη και διαφύλαξη των σπηλαίων 
της Κρήτης, με έμφαση στα σπήλαια της περιοχής του 
Δήμου Ακρωτηρίου. 

8. Η οργάνωση επιστημονικών συναντήσεων και οι 
εκδόσεις, οι οποίες θα προάγουν την προβολή των Κρη¬ 
τικών σπηλαίων και της σπηλαιολογίας. 

9. Η έρευνα σε αρχεία και στο σπηλαιολογικό πεδίο, 
η οποία θα καταλήγει στη συγκέντρωση εκθεσιακού 
και αρχειακού υλικού, που θα συμπληρώνουν τα κενά 
των συλλογών του Μουσείου. Με την έρευνα οι συλ¬ 
λογές θα εμπλουτίζονται διαρκώς και θα μπορέσουν 
να αποκτήσουν πληρότητα και αυτοτέλεια. Παράλληλα 
θα προωθείται η σπηλαιοέρευνα και η τεκμηρίωση των 
κρητικών σπηλαίων. 

10. Η περιβαλλοντική εκπαίδευση ενηλίκων, ανηλίκων, 
υπερηλίκων και ανθρώπων με ειδικές ανάγκες και μέσω 
αυτής η προστασία των σπηλαίων ως μνημείων της 
φυσικής και πολιτισμικής κληρονομιάς της Κρήτης. 

Γ. Τα μέσα που θα χρησιμοποιήσει το Νομικό Πρό¬ 
σωπο είναι: 

1. Η εκθεσιακή συλλογή (ιστορικό φωτογραφικό και 
μουσειακό υλικό, ευρήματα ανθρώπινης παρουσίας, 
πετρώματα και απολιθώματα, παλαιοντολογικά και 
βιοσπηλαιολογικά ευρήματα, φωτογραφικό και σχεδι- 
αστικό υλικό από σπήλαια, εκθεσιακά πανό. Τη συλλο¬ 
γή θα συμπληρώνουν σχετικές μακέτες, προσομοίωση 
λαβυρίνθου και ομοίωμα τυπικού σπηλαίου. Η συλλογή 
θα οργανωθεί σύμφωνα με τις τελευταίες απόψεις της 
Μουσειολογίας και θα έχει εξασφαλισμένη την ασφά¬ 
λεια και τις σωστές συνθήκες διατήρησής της. 

2. Η αρχειακή συλλογή (ιστορικό αρχείο, φωτοθήκη, 
ταινιοθήκη, σχεδιοθήκη, ηχοθήκη, αφισοθήκη και ηλε¬ 
κτρονικό αρχείο). 

3. Η βιβλιοθήκη, η οποία θα περιλαμβάνει βιβλία, περιο¬ 
δικά, πρακτικά συνεδρίων, ανάτυπα, άρθρα εφημερίδων, 
αντίγραφο του Σπηλαιολογικού Μητρώου Κρήτης του 
Ελ. Πλατάκη, ηλεκτρονικές καταχωρήσεις κ.λ.π. Η βιβλι¬ 
οθήκη και η αρχειακή συλλογή θα καταλογραφηθούν 
σύμφωνα με τα διεθνή πρότυπα και θα δικτυωθούν, 

ώστε να είναι στη διάθεση των ενδιαφερομένων ερευ¬ 
νητών, όχι μόνο επί τόπου αλλά και από απόσταση. Στο 
σύνολό τους, η αρχειακή συλλογή και η βιβλιοθήκη θα 
αποτελούν μια χρηστική βάση τεκμηρίωσης των Κρη¬ 
τικών σπηλαίων. 

4. Η αποθηκευμένη συλλογή, από την οποία και θα συ¬ 
γκροτούνται οι περιοδικές εκθέσεις, σχετικές με σπηλαι¬ 
ολογικές ενότητες, χωρικές και θεματικές. Οι συλλογές 
του Μουσείου θα εμπλουτίζονται με έρευνα, αλλά και με 
αγορές και με ανταλλαγές με αντίστοιχα μουσεία, και 
με παραγγελίες σύγχρονου σπηλαιολογικού υλικού. 

5. Τα εκπαιδευτικά προγράμματα περιβαλλοντικής 
εκπαίδευσης, τα οποία θα οργανώνει για ενηλίκους 
(πολίτες, μέλη πολιτιστικών-λαογραφικών συλλόγων, 
φοιτητών Πανεπιστημίου και Τ.Ε.Ι. Κρήτης, εγχώριους 
και αλλοδαπούς επισκέπτες της Κρήτης), ανηλίκους 
(νήπια και μαθητές κάθε βαθμίδας), υπερηλίκους (ΚΑΠΗ 
και γενικά κέντρα τρίτης ηλικίας) και ανθρώπους με 
ειδικές ανάγκες. Η περιβαλλοντική εκπαίδευση που θα 
παρέχει το Μουσείο θα ξεκινά από τους εκθεσιακούς 
χώρους και θα ολοκληρώνεται με βιωματικά εκπαιδευτι¬ 
κά προγράμματα σε ένα από τα 122 καταγραμμένα μέχρι 
στιγμής σπήλαια του Ακρωτηρίου, στο πιο κατάλληλο 
για τους σκοπούς και το επίπεδο του συγκεκριμένου 
προγράμματος. 

6. Η οργάνωση ημερίδων, συμποσίων, συνεδρίων, τιμη¬ 
τικών και ενημερωτικών εκδηλώσεων, σπηλαιολογικών 
αποστολών και λοιπών δράσεων και η έκδοση ετήσιου 
περιοδικού εντύπου και αυτοτελών εκδόσεων. 

Δ. Περιουσία του Νομικού Προσώπου θα αποτελέσουν 
οι εγκαταστάσεις και ο περιβάλλων χώρος του κλειστού 
δημοτικού σχολείου Χωρδακίου του Δήμου Ακρωτηρίου, 
οι οποίες παραχωρούνται μόνο κατά χρήση. Χρησιδά¬ 
νειό του θα είναι επίσης το αρχείο και τα υλικά της 
Σπηλαιολογικής Ομάδας του Ορειβατικού Συλλόγου Χα¬ 
νιών, τα οποία θα προσφερθούν από τον Πρόεδρο της 
Αντώνη Πλυμάκη αλλά και κάθε άλλη σχετική δωρεά ή 
χρησιδάνειο που θα γίνει στο μέλλον από σπηλαιολο¬ 
γικές ομάδες, ερευνητικά ιδρύματα, νομικά πρόσωπα 
και ιδιώτες. 

Σε περίπτωση διάλυσης του Νομικού Προσώπου, η 
περιουσία του επιστρέφεται στο Δήμο Ακρωτηρίου και 
τα χρησιδάνεια, με ευθύνη του Δημάρχου, στους φορείς 
ή στα άτομα που είχαν προβεί στο σχετικό δανεισμό. Αν 
κάποιο άτομο έχει αποβιώσει, το χρησιδάνειο επιστρέ- 
φεται στους κληρονόμους του ή όπου αλλού έχει ορίσει 
εγγράφως να διατεθεί. Τα χρησιδάνεια επιστρέφονται 
στους δωρητές τους από το Διοικητικό Συμβούλιο του 
Νομικού Προσώπου οποτεδήποτε αυτοί το ζητήσουν 
εγγράφως. 

Ε. Συνεργασίες του Νομικού Προσώπου θα πραγμα¬ 
τοποιούνται με: 

1. Τις Σπηλαιολογικές ομάδες που λειτουργούν στην 
Κρήτη ή που δραστηριοποιούνται κατά περιόδους σ’ 
αυτήν, με την Ελληνική Σπηλαιολογική Εταιρεία και με 
την Σπηλαιολογική Ομοσπονδία Ελλάδας. 

2. Το Πανεπιστήμιο Κρήτης (ιδιαίτερα με το Μουσείο 
Φυσικής Ιστορίας, με τα Παιδαγωγικά Τμήματα Νηπι¬ 
αγωγών και Δασκάλων, το Διδασκαλείο, με το Τμήμα 
Ορυκτών Πόρων του Πολυτεχνείου και άλλα σχετικά 
τμήματα του ίδιου ιδρύματος) και με το ΤΕΙ Κρήτης. 


3. Με αντίστοιχα Μουσεία του εσωτερικού και του 
εξωτερικού. 

4. Με τα Γραφεία Περιβαλλοντικής Εκπαίδευσης της 
Πρωτοβάθμιας και Δευτεροβάθμιας Εκπαίδευσης όλων 
των Νομών της Κρήτης και με τα Περιβαλλοντικά της 
Κέντρα. 

5. Με τους πολιτιστικούς, περιβαλλοντικούς και λα- 
ογραφικούς συλλόγους της Κρήτης, με έμφαση σε 
εκείνους που δραστηριοποιούνται εντός του Δήμου 
Ακρωτηρίου. 

6. Με την Εκκλησία και ιδιαίτερα με τις πλησιόχωρες 
Ενοριακές Επιτροπές και με τις Ιερές Μονές Αγίας Τρι¬ 
άδας και Γουβερνέτου. 

7. Με την Εφορεία Παλαιοανθρωπολογίας Σπηλαιολο- 
γίας και με την ΚΕ' Εφορεία Προϊστορικών και Κλασικών 
Αρχαιοτήτων, οι οποίες θα μπορούν να συμμετέχουν 
συμβουλευτικά με εκπρόσωπό τους στις Συνεδριάσεις 
του Διοικητικού Συμβουλίου του Νομικού Προσώπου. 

8. Με τον οργανισμό Ανάπτυξης Δυτικής Κρήτης, το 
Αναπτυξιακό Κέντρο Ορεινού Μυλοποτάμου-Μαλεβιζίου, 
τον Οργανισμό Ανάπτυξης Τεμένους-Πεδιάδας και τον 
Οργανισμό Ανάπτυξης Λασιθίου. 

9. Με τη Νομαρχιακή Αυτοδιοίκηση Χανιών, στη διοι¬ 
κητική επικράτεια της οποίας θα δραστηριοποιηθεί το 
Νομικό Πρόσωπο. 

ΣΤ. Πόροι του Νομικού Προσώπου θα είναι: 

1. Η ετήσια επιχορήγηση του Δήμου Ακρωτηρίου, 
ύψους κατ’ ελάχιστο 10.000 ευρώ. 

2. Η επιχορήγηση και κάθε άλλη παροχή του Κρά¬ 
τους. 

3. Οι πρόσοδοι από συμμετοχές σε Ευρωπαϊκά Προ¬ 
γράμματα. 

4. Οι κάθε είδους συνδρομές, εισφορές, δωρεές, χο¬ 
ρηγίες, κληρονομιές και κληροδοσίες. 

5. Τα έσοδα από τα εισιτήρια και από το πωλητήριο 
του Μουσείου. 

6. Τα έσοδα από εκδηλώσεις, συνέδρια και από τις 
πωλήσεις εντύπων και ηλεκτρονικών εκδόσεων. 

7. Κάθε άλλη νόμιμη πρόσοδος. 

Ζ. Τη Διοίκηση του Νομικού Προσώπου θα αποτελεί 
13μελές Διοικητικό Συμβούλιο, απαρτιζόμενο από: 

1. Πρόεδρο τον εκάστοτε Δήμαρχο Ακρωτηρίου 

2. Μέλη τέσσερις Δημοτικούς Συμβούλους, δύο από 
την πλειοψηφία και δύο από τη μειοψηφία. 

3. Μέλος έναν σύμβουλο του Τοπικού Διαμερίσματος 
Χωρδακίου, κατά προτίμηση τον Πρόεδρό του, που ορί¬ 
ζεται από το Τοπικό Διαμέρισμα Χωρδακίου. 

4. Μέλος, εκπρόσωπο του Πολιτιστικού Συλλόγου 
Χωρδακίου Ακρωτηρίου, κατά προτίμηση τον Πρόεδρό 
του, που ορίζεται από τον Πολιτιστικό Σύλλογο Χωρ¬ 
δακίου. 

5. Τέσσερα μέλη με ειδικές Σπηλαιολογικές γνώσεις, 
κατά προτίμηση εκπροσώπους των Σπηλαιολογικών Ορ¬ 
γανώσεων και Ινστιτούτων της Κρήτης (Τοπικό Τμήμα 
Δυτικής Κρήτης Ελληνικής Σπηλαιολογικής Εταιρείας, 
Τοπικό Τμήμα Κρήτης Ελληνικής Σπηλαιολογικής Εται¬ 
ρείας, Σπηλαιολογικό Όμιλο Κρήτης και Σπηλαιολογικό 
Ινστιτούτο Ελλάδας). Ένα μέλος ορίζεται από το Τοπι¬ 
κό Τμήμα Δυτικής Κρήτης Ελληνικής Σπηλαιολογικής 
Εταιρείας, ένα μέλος από το Τοπικό Τμήμα Κρήτης 
Ελληνικής Σπηλαιολογικής Εταιρείας, ένα μέλος από 
το Σπηλαιολογικό Όμιλο Κρήτης και ένα μέλος από το 
Σπηλαιολογικό Ινστιτούτο Ελλάδας. 

6. Μέλος το δωρητή του Νομικού Προσώπου Αντώ- 
νη Πλυμάκη, ο οποίος εκπροσωπεί και τον Ελληνικό 
Ορειβατικό Σύλλογο Χανιών και μπορεί να παρίσταται 
αυτοπροσώπως ή με αντιπρόσωπό του. 

7. Μέλος, εκπρόσωπο του συναφούς με το αντικείμενο 
του Νομικού Προσώπου Τμήματος Ορυκτών Πόρων του 
Πολυτεχνείου Κρήτης, που ορίζεται από το Πολυτεχνείο 
Κρήτης. 

Σε περίπτωση που το νομικό πρόσωπο απασχολεί πε¬ 
ρισσότερους από δέκα (10) εργαζόμενους, με απόφαση 
του δημοτικού συμβουλίου θα τροποποιηθεί η συστα¬ 
τική πράξη ως προς τη διοίκηση για να συμμετέχει και 
ο εκπρόσωπός τους. 

Ένα από τα μέλη εκλέγεται από το Διοικητικό Συμ¬ 
βούλιο ως Αντιπρόεδρός του. Ο Αντιπρόεδρος δεν είναι 
απαραίτητο να προέρχεται από τη μειοψηφία. 

Η εκλογή των μελών του Διοικητικού Συμβουλίου και 
των αντικαταστατών τους για την πρώτη διετία γί¬ 
νεται μέσα σε ένα μήνα από την εγκατάσταση των 
δημοτικών αρχών. Η εκλογή γίνεται σε συνεδρίαση του 
Δημοτικού Συμβουλίου με φανερή ψηφοφορία και με 
απόλυτη πλειοψηφία του συνολικού αριθμού των μελών 
του. Για τη δεύτερη διετία η εκλογή πραγματοποιείται 
σε ένα μήνα μετά τη λήξη της θητείας των μελών του 
Διοικητικού Συμβουλίου. Κατά τα λοιπά εφαρμόζονται 
οι διατάξεις του άρθρου 92 του ΔΚΚ για την εκλογή 
του Προεδρείου ή οι όμοιες του άρθρου 90 για εκλογή 
νέου Δημάρχου. 

Ιδιότητα μελών του Διοικητικού Συμβουλίου και αντι¬ 
καταστατών μπορούν να έχουν μόνο Έλληνες πολί¬ 
τες ή πολίτες των άλλων κρατών της Ευρωπαϊκής 
Ένωσης. 

Τα μη αιρετά μέλη ορκίζονται ενώπιον του Δημάρχου 
πριν από την εγκατάστασή τους στο Δ.Σ. και δεν επι¬ 
τρέπεται να εκλεγούν αν έχουν στερηθεί τη διαχείριση 
της περιουσίας τους με τελεσίδικη δικαστική απόφαση, 
αν έχουν στερηθεί τα πολιτικά τους δικαιώματα με αμε- 
τάκλητη δικαστική απόφαση, για όσο διάστημα διαρκεί 
η στέρηση αυτή ή αν έχουν καταδικαστεί με αμετάκλη- 
τη δικαστική απόφαση ως αυτουργοί ή συμμέτοχοι σε 
κακούργημα ή σε κάποιο από τα πλημμελήματα που 
αναφέρονται στο άρθρο 146 του ΔΚΚ. 

Εάν κατά τη διάρκεια της διετίας μείνουν κενές θέ¬ 
σεις μελών του Δ.Σ., αυτές καλύπτονται από μέλη που 
εκλέγει το Δημοτικό Συμβούλιο μέσα σε οκτώ μέρες 
αφότου η θέση έμεινε κενή. 

Αντικατάσταση μελών του Δ.Σ. κατά τη διάρκεια της 
θητείας του είναι δυνατή για σπουδαίο λόγο, σχετικό με 
τη λειτουργία του Νομικού Προσώπου, με αιτιολογημένη 
απόφαση της πλειοψηφίας του συνόλου των μελών του 
Δημοτικού Συμβουλίου. 

Κατά τα λοιπά για την αναπλήρωση των μελών του 
Δ.Σ. εφαρμόζονται οι διατάξεις της παρ. 5 του άρθρου 
73 του ΔΚΚ, αναφορικά με τη λειτουργία των Δ.Σ. με 
ελλιπή σύνθεση. 

Στο Νομικό Πρόσωπο θα υπάρχει Τριμελής Εκτελε¬ 
στική Επιτροπή, αποτελούμενη από τον Πρόεδρο ή τον 
Αντιπρόεδρο και δύο μέλη του Διοικητικού Συμβουλί¬ 
ου. Τα μέλη αυτά και δύο αναπληρωματικά εκλέγονται 
από το Διοικητικό Συμβούλιο με σχετική πλειοψηφία. Η 
εκλογή γίνεται αμέσως μόλις το Διοικητικό Συμβούλιο 
συγκροτηθεί σε Σώμα. Η θητεία της Τριμελούς Εκτελε¬ 
στικής Επιτροπής είναι διετής. 


Η. Το Νομικό Πρόσωπο εκπροσωπείται ενώπιον των 
Δικαστηρίων και κάθε άλλης Αρχής από τον Πρόεδρο 
του Διοικητικού Συμβουλίου και, στην περίπτωση που 
αυτός απουσιάζει ή κωλύεται, από εξουσιοδοτημένο 
μέλος του Διοικητικού Συμβουλίου. 

Θ. Από τις διατάξεις της παρούσας απόφασης προ- 
καλείται ετήσια δαπάνη, ύψους κατ’ ελάχιστο 10.000 
ευρώ σε βάρος του προϋπολογισμού του Δήμου Ακρω¬ 
τηρίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά.Ιουνίου 2007 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΕΥΣΤΑΘΙΟΣ ΤΖΟΥΑΝΑΚΗΣ 

-♦- 

Αοιθυ. 6287 (6) 

Σύσταση Ν.Π.Δ.Δ. με την επωνυμία «Δημοτική Φιλαρ¬ 
μονική Δήμου Ξυλοκάστρου». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 75 και 239 του ν. 3463/2006 
(ΦΕΚ 114/τ.Α/8.6.2006) «περί κύρωσης του Κώδικα Δήμων 
και Κοινοτήτων». 

2. Τις διατάξεις του ν. 2503/1997 «Διοίκηση, οργάνωση 
στελέχωση της Περιφέρειας, ρύθμιση θεμάτων για την 
Τοπική Αυτ/ση και άλλες διατάξεις». 

3. Την υπ’ αριθμ. 132/2007 νομίμως ληφθείσα απόφαση 
του Δημοτικού Συμβουλίου Ξυλοκάστρου περί σύστασης 
Ν.Π.Δ.Δ. με την επωνυμία «Δημοτική Φιλαρμονική Δήμου 
Ξυλοκάστρου». 

4. Τ ις διατάξεις του άρθρου 1 παρ. 2α του ν. 2469/1997 
(ΦΕΚ 38 Α) που ρυθμίζουν τον έλεγχο των δαπανών 
που προκαλούν οι κανονιστικές διοικητικές πράξεις, 
αποφασίζουμε: 

Συνιστούμε στο Δήμο Ξυλοκάστρου Ν. Κορινθίας, ίδιο 
Νομικό Πρόσωπο Δημοσίου Δικαίου με την επωνυμία: 
«Δημοτική Φιλαρμονική Δήμου Ξυλοκάστρου» με έδρα 
το Ξυλόκαστρο. 

1. Σκοπός του Νομικού Προσώπου είναι: 

• Η εξάπλωση και η αναβάθμιση της Μουσικής Παι¬ 
δείας στο Δήμο Ξυλοκάστρου και η αξιοποίηση των 
Μουσικών κλίσεων και ιδιαίτερα της νεολαίας του Δή¬ 
μου μας. 

Η άνοδος του μορφωτικού και πολιτιστικού επιπέδου 
καθώς και η προστασία και διαφύλαξη της πολιτιστικής 
παράδοσης του Νομού Κορινθίας. 

• Στόχος του Νομικού Προσώπου είναι η διδασκαλία 
θεωρητικών Μουσικής, η εκμάθηση μουσικών οργάνων 
(πνευστών, κρουστών, κλπ.), η κατάρτιση και συντήρηση 
της Φιλαρμονικής, η δημιουργία ορχήστρας ποικίλης 
Μουσικής, καθώς και η δημιουργία Χορωδιών. 

• Επίσης η συμμετοχή της Δημοτικής Φιλαρμονικής 
Ξυλοκάστρου σε εκδηλώσεις (κοινωνικού, θρησκευτι¬ 
κού και πολιτιστικού περιεχομένου κ.λπ.), η συμμετοχή 
σε επίσημες και μη εμφανίσεις, η οργάνωση μουσικών 
συναυλιών, η παροχή ψυχαγωγίας και ευχαρίστησης 
των δημοτών, με την διοργάνωση εορτών, τελετών, και 
δεξιώσεων. Παράλληλα δύναται με απόφαση του Διοι¬ 
κητικού Συμβουλίου, που θα λαμβάνεται σύμφωνα με 

τις σχετικές διατάξεις του Δ. Κ.Κ. και εφόσον η οικονο¬ 
μική κατάσταση του Νομικού Προσώπου το επιτρέπει, 
να συνιστώνται και άλλα τμήματα ως μικτή συμφωνική 
ορχήστρα και θέατρο. 

2. Πόροι του Νομικού Προσώπου είναι: 

• Η επιχορήγηση από κάθε άλλη παροχή του Κράτους, 
είτε απευθείας στο Νομικό Πρόσωπο, είτε προς το Δήμο 
Ξυλοκάστρου για το Νομικό Πρόσωπο. 

• Οι εισπράξεις από το αντίτιμο πραγμάτων ή υπηρε¬ 
σιών που παρέχονται από το Νομικό Πρόσωπο (οργανώ¬ 
σεις χοροεσπερίδων, εορτών, εκδηλώσεων και εν γένει 
της συμμετοχής του Νομικού Προσώπου σε εκδηλώσεις 
χαράς ή πένθους). 

• Οι κάθε είδους συνδρομές, εισφορές, δωρεές, κλη¬ 
ρονομιές και κληροδοσίες. 

• Οι πρόσοδοι από την ίδια αυτού περιουσία. 

• Κάθε άλλη νόμιμη πρόσοδος. 

3. Διοίκηση 

Το Νομικό Πρόσωπο θα διοικείται από επταμελές Δι¬ 
οικητικό Συμβούλιο το οποίο θα απαρτίζεται από: 

α) Τον εκάστοτε Δήμαρχο Ξυλοκάστρου, ως Πρόεδρο. 

β) Τέσσερις (4) Δημοτικούς Συμβούλους με τους ανα¬ 
πληρωτές τους, από τους οποίους δυο (2) ορίζονται 
από τη μειοψηφία. 

γ)Ένα (1) δημότη με τον αναπληρωτή του, που έχει 
ανάλογη κοινωνική δράση αναφορικά με το σκοπό της 
Φιλαρμονικής. 

δ)Ένα (1) δημότη με τον αναπληρωτή του που έχει ειδι¬ 
κές γνώσεις ανάλογες με το σκοπό της Φιλαρμονικής. 

4. Το Νομικό Πρόσωπο εκπροσωπείται ενώπιον των 
Δικαστηρίων και κάθε Αρχής από τον Πρόεδρο του 
Διοικητικού Συμβουλίου και σε περίπτωση που αυτός 
απουσιάζει ή κωλύεται από τον Αντιπρόεδρο. 

Από τις διατάξεις της απόφασης αυτής προκαλείται 
δαπάνη ύψους 30.000 Ευρώ ετησίως σε βάρος του προ¬ 
ϋπολογισμού του Δήμου Ξυλοκάστρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 20 Ιουνίου 2007 
Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 
-♦- 

Αοιθυ. 5509 (7) 

Τροποποίηση της συστατικής πράξης της Δημοτικής 
Επιχείρησης Δήμου Βυτίνας με την επωνυμία «Κέ¬ 
ντρο Ορεινής Οικονομίας» 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 270 του ν. 3463/2006 «Κώ¬ 
δικας Δήμων και Κοινοτήτων» (ΦΕΚ 114/Α/8.6.2006). 

2. Τις διατάξεις του άρθρου 277 έως 284 του π.δ/τος 
410/1995 όπως ισχύουν 

3. Τις διατάξεις των άρθρων 1, 2, 6 και 11 παρ. 23 και 
24 του ν. 2503/1997 (ΦΕΚ 107/Α/ 20.5.1997), που αφορά 
τη Διοίκηση, Οργάνωση, Στελέχωση της Περιφέρειας, 
ρύθμιση θεμάτων για την Τοπική Αυτοδιοίκηση και άλλες 
διατάξεις. 

4. Τις διατάξεις του ν. 2839/2000 (ΦΕΚ 196/Α/12.9.2000) 
που αφορά ρυθμίσεις θεμάτων του Υπουργείου Εσωτε¬ 
ρικών Δημόσιας Διοίκησης και Αποκέντρωσης. 

5. Τις διατάξεις της υπ’ αριθμ. 25027/9.4.1984 απόφασης 
του Υπουργείου Εσωτερικών (ΦΕΚ 244/Β/19.4.1984). 


6. Τ ις υπ’ αριθμ. 52/2004 και 64/2004 αποφάσεις του 
Δημοτικού Συμβουλίου Δήμου Βυτίνας Νομού Αρκαδίας 
που αφορούν τη σύσταση αμιγούς δημοτικής επιχείρη¬ 
σης με την επωνυμία «Κέντρο Ορεινής Οικονομίας». 

7. Την υπ’ αριθμ. 8631/5.7.2004 (ΦΕΚ 1075/Β/15.7.2004) 
απόφασή μας με την οποία συστάθηκε η αμιγής Δη¬ 
μοτική Επιχείρηση στο Δήμο Βυτίνας με την επωνυμία 
«Κέντρο Ορεινής Οικονομίας». 

8. Την υπ’ αριθμ. 51/2007 απόφαση του Δημοτικού Συμ¬ 
βουλίου Βυτίνας με την οποία τροποποιεί την υπ’ αριθμ. 
52/2004 απόφασή του περί σύστασης της Δημοτικής Επι¬ 
χείρησης με την επωνυμία «Κέντρο Ορεινής Οικονομίας» 
ως προς τη διοίκηση της Επιχείρησης, αποφασίζουμε: 

Τροποποιούμε την υπ’ αριθμ. 8631/5.7.2004 απόφασή 
μας που αφορά τη σύσταση της Δημοτικής Επιχείρησης 
στο Δήμο Βυτίνας Νομού Αρκαδίας με την επωνυμία 
«Κέντρο Ορεινής Οικονομίας» ως προς την παράγραφο 
3 η οποία αντικαθίσταται και έχει ως εξής: 

«3. Η Δημοτική Επιχείρηση Δήμου Βυτίνας «Κέντρο 
Ορεινής Οικονομίας» θα διοικείται από επταμελές (7 
μέλη) Διοικητικό Συμβούλιο, που θα οριστεί από το Δη¬ 
μοτικό Συμβούλιο (άρθρο 278 παρ.1 του π.δ. 410/1995) 
μαζί με αναπληρωτές. Στο Διοικητικό Συμβούλιο θα 
συμμετέχουν. 

α. Τρεις (3) αιρετοί, εκ των οποίων ο ένας θα προέρ¬ 
χεται από την μειοψηφία. 

β. Ένας (1) εκπρόσωπος του Πολιτιστικού Συλλόγου 
Περιοχής Βυτίνας «ΚΩΝ. ΠΑΠΑΡΡΗΓΟΠΟΥΛΟΣ». 

γ. Τρεις (3) δημότες η κάτοικοι του Δήμου Βυτίνας που 
θα έχουν πείρα ή γνώσεις σχετικές με το αντικείμενο 
της Επιχείρησης. 

δ. Στα μέλη του Δ.Σ. προστίθεται ένας (1) εκπρόσωπος 
των εργαζομένων στην Επιχείρηση όταν ο αριθμός των 
απασχολουμένων είναι μεγαλύτερος των 20 ατόμων 
(χωρίς αλλαγή της συστατικής πράξης). 

Κατά τα λοιπά για τη σύσταση της Επιχείρησης αυτής 
ισχύει η υπ’ αριθμ. 8631/5.7.2004 (ΦΕΚ 1075/Β/15.7.2004) 
απόφασή μας. 

Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού έτους 2007 
του Δήμου Βυτίνας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 28 Ιουνίου 2007 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 

-♦- 

Αοιθυ. 4479 (8) 

Τροποποίηση της υπ’ αριθμ. 4336/1991 απόφασης του 
Νομάρχη Κορινθίας, περί σύστασης Νομικού Προ¬ 
σώπου με την επωνυμία «Σχολική Επιτροπή Νηπια¬ 
γωγείων Βέλου». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη τις διατάξεις: 

1. Του ν. 2503/1997 (ΦΕΚ 107/Α’) «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτ/ση και άλλες διατάξεις». 

2. Των άρθρων 240 και 243 του ν. 3463/2006, περί 
«Κύρωσης του Κώδικα Δήμων και Κοινοτήτων» και 5 
του ν. 1894/1990. 

3. Του άρθρου 1 παρ. 2α ν. 2469/1997 που ρυθμίζει τον 
έλεγχο των δαπανών που προκαλούν οι κανονιστικές 
διοικητικές πράξεις. 

4. Την υπ’ αριθμ. 4336/1991 απόφαση του Νομάρχη 
Κορινθίας, περί σύστασης Νομικού Προσώπου με την 
επωνυμία «Σχολική Επιτροπή Νηπιαγωγείων Βέλου», 
όπως έχει τροποποιηθεί και ισχύει. 

5. Την υπ’ αριθμ. 79/2007 νόμιμα ληφθείσα απόφαση 
του Δημοτικού Συμβουλίου Βέλου, περί τροποποίησης 
της συστατικής πράξης του Νομικού Προσώπου, απο¬ 
φασίζουμε: 

Τροποποιούμε την υπ’ αριθμ. 4336/1991 απόφαση του 
Νομάρχη Κορινθίας, όπως έχει διαμορφωθεί και ισχύει 
κατά το μέρος που αφορά τη διοίκηση αυτού ως εξής: 
Το Νομικό Πρόσωπο διοικείται από 9μελές Διοικ/κό Συμ¬ 
βούλιο ως εξής: 

1. Από τον εκάστοτε Δήμαρχο με αναπληρωτή του 
τον εκάστοτε νόμιμο αναπληρωτή του. 

2. Από τέσσερις (4) αιρετούς εκ των οποίων οι δυο σύμ¬ 
φωνα με τις διατάξεις του αρθρ. 240 του Δ.Κ.Κ. θα προτεί- 
νονται από την μειοψηφία με τους αναπληρωτές τους. 

3. Από τον εκάστοτε Δ/ντή του Α Νηπιαγωγείου Βέλου 
με τον νόμιμο αναπληρωτή του. 

4. Από τον εκάστοτε Δ/ντή του Β Νηπιαγωγείου Βέλου 
με τον νόμιμο αναπληρωτή του. 

5. Από τον εκάστοτε εκπρόσωπο Συλλόγου Γονέων 
και Κηδεμόνων Α Νηπιαγωγείου και έναν του Β Νηπια¬ 
γωγείου με αναπληρωτές τους. 

Κατά τα λοιπά ισχύει η υπ’ αριθμ. 4336/1991 απόφαση 
του Νομάρχη Κορινθίας, όπως έχει διαμορφωθεί μετά 
τις τροποποιήσεις. 

Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού του Δήμου 
Βέλου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 28 Ιουνίου 2007 

Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 
-*- 

Αοιθυ. 4478 (9) 

Τροποποίηση της υπ’ αριθμ. 4334/1991 απόφασης του 
Νομάρχη Κορινθίας, περί σύστασης Νομικού Προσώ¬ 
που με την επωνυμία «Σχολική Επιτροπή Γυμνασίου 
- Λυκείου Βέλου». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη τις διατάξεις: 

1. Του ν. 2503/1997 (ΦΕΚ 107/Α’) «Διοίκηση, οργάνωση, 


στελέχωση της Περιφέρειας, ρύθμιση θεμάτων για την 
Τοπική Αυτ/ση και άλλες διατάξεις». 

2. Των άρθρων 240 και 243 του ν. 3463/2006, περί 
«Κύρωσης του Κώδικα Δήμων και Κοινοτήτων» και 5 
του ν. 1894/1990. 

3. Του άρθρου 1 παρ. 2α ν. 2469/1997 που ρυθμίζει τον 
έλεγχο των δαπανών που προκαλούν οι κανονιστικές 
διοικητικές πράξεις. 

4. Την υπ’ αριθμ. 4334/1991 απόφαση του Νομάρχη 
Κορινθίας, περί σύστασης Νομικού Προσώπου με την 
επωνυμία «Σχολική Επιτροπή Γ υμνασίου - Λυκείου Βέ¬ 
λου», όπως έχει τροποποιηθεί και ισχύει. 

5. Την υπ’ αριθμ. 77/2007 νομίμως ληφθείσα απόφαση 
του Δημοτικού Συμβουλίου Βέλου, περί τροποποίησης 
συστατικής πράξης του Νομικού Προσώπου, αποφασί¬ 
ζουμε: 

Τροποποιούμε την υπ’ αριθμ. 4334/1991 απόφαση του 
Νομάρχη Κορινθίας, όπως έχει διαμορφωθεί και ισχύει 
κατά το μέρος που αφορά τη διοίκηση αυτού ως εξής: 
Το Νομικό Πρόσωπο διοικείται από 9μελές Διοικ/κό Συμ¬ 
βούλιο ως εξής: 

1. Από τον εκάστοτε Δήμαρχο με αναπληρωτή του τον 
νόμιμο αναπληρωτή του Αντιδήμαρχο που του έχουν 
ανατεθεί καθήκοντα που αφορούν την εκπαίδευση. 

2. Από τέσσερις αιρετούς με τους αναπληρωτές τους 
εκ των οποίων οι δυο θα προτείνονται με τον αναπλη¬ 
ρωτή τους από την μειοψηφία, σύμφωνα με τις διατάξεις 
του αρθρ. 240 του Δ.Κ.Κ. 

3. Από τον εκάστοτε Δ/ντή του Λυκείου Βέλου με τον 
νόμιμο αναπληρωτή του. 

4. Από τον εκάστοτε Δ/ντή του Γ υμνασίου Βέλου με 
τον νόμιμο αναπληρωτή του. 

5. Από τον εκάστοτε εκπρόσωπο του Συλλόγου Γο¬ 
νέων και Κηδεμόνων Λυκείου με αναπληρωτή του τον 
εκπρόσωπο του Συλλόγου Γ ονέων Γ υμνασίου. 

3. Από τον εκάστοτε εκπρόσωπο της μαθητικής κοι¬ 
νότητας Λυκείου με αναπληρωτή του τον εκπρόσωπο 
της μαθητικής κοινότητας του Γ υμνασίου. 

Κατά τα λοιπά ισχύει η υπ’ αριθμ. 4334/1991 απόφαση 
του Νομάρχη Κορινθίας, όπως έχει διαμορφωθεί μετά 
τις τροποποιήσεις. 

Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού του Δήμου 
Βέλου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 28 Ιουνίου 2007 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 

